1.pielikums

pie 201\_\_.gada \_\_. \_\_\_\_\_\_\_\_\_\_\_ Iepirkuma līguma

“Konkurētspējas paaugstināšanas pasākumu īstenotāju iepirkums nodarbinātām personām”

Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tehniskā specifikācija**

1. **Iepirkuma priekšmeta apraksts:**

Iepirkums tiek veikts darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” ESF projekta “Atbalsts ilgākam darba mūžam” Nr. 7.3.2.0/16/I/001 (turpmāk – Projekts) ietvaros.

**Iepirkuma priekšmets** ─ Konkurētspējas paaugstināšanas pasākumi (turpmāk - Atbalsta pasākums) - grupu nodarbības (semināri) un individuālās konsultācijas(turpmāk - Pakalpojums) Nodarbinātības valsts aģentūras - NVA (turpmāk – Aģentūra) Projektā iesaistīto Darba devēja darbiniekiem (turpmāk – Nodarbinātie).

1. **Atbalsta pasākuma mērķis un mērķa grupa:**

**Atbalsta pasākuma mērķa grupa -** Nodarbinātie, kas strādā pie Darba devēja un atbilst vismaz vienam no MK noteikumu Nr. 504 3.1. apakšpunktā minētajiem mērķa grupas kritērijiem un, kuri saskaņā ar individuālo novērtējumu, ir norīkoti dalībai Atbalsta pasākumā.

**Atbalsta pasākuma mērķis** – Grupu nodarbības (semināri) un individuālās konsultācijas Nodarbinātajiem par veselīgu un aktīvu novecošanos un darba spēju saglabāšanu, kā arī tādu papildus prasmju un iemaņu apgūšanu, lai turpinātu darbu esošajā vai citā amatā.

Atbalsta pasākums veicinās Nodarbināto ilgāku darba spēju saglabāšanu, bezdarba riska samazināšanu, radīs lielāku drošības un stabilitātes sajūtu, veicinās garīgās un fiziskās veselības uzlabošanos.

1. **Atbalsta pasākuma raksturojums**
   1. Atbalsta pasākuma īstenošanai izvirzīti pakalpojumi šādā saturā un apjomā:

| **Iepirkuma priekšmeta daļas numurs** | **Pakalpojuma veids** | **Pakalpojuma nosaukums (anotācija)** | **Apjoms**  **(akadēmiskā stunda - 45min.)** |
| --- | --- | --- | --- |
| 1.daļa | Seminārs | **Organisma izmaiņas līdz ar vecuma izmaiņām, īpaši darbiniekiem vecumā no 50 gadiem**  Dabiskais novecošanas process un faktori, kas ietekmē tā attīstību. Organisma fizioloģiskās izmaiņas un raksturīgākās veselības problēmas. Redzes, dzirdes, reakcijas laika un ātruma, fiziskā spēka izmaiņas. Osteoporoze un tās ietekme uz darbaspējām un nelaimes gadījumu riskiem. Kā sadzīvot darba vidē ar organisma novecošanās izmaiņām un hroniskām slimībām. Palīglīdzekļu lietošanas iespējas. Kā darba kolektīvam atbalstīt šādus cilvēkus. Praktiski padomi un ieteikumi veselīga darba mūža pagarināšanai. | 4 |
| Seminārs | **Darba vide un tās ietekme uz nodarbinātā veselību, darbiniekiem vecumā no 50 gadiem**  Darba vides risku ietekme uz nodarbinātā veselību (atbilstoši konkrētajam uzņēmumam un nodarbināto profesijām: troksnis, smagumu celšana, piespiedu darba poza, pārslodze, utt.). Kas ir arodslimības un kāpēc tās jāatklāj? Arodslimību noteikšana (2016. gada 6. novembra MK noteikumi Nr. 908 “Arodslimību izmeklēšanas un uzskaites kārtība”) un sociālās garantijas. Pasākumi arodslimību profilaksei. Praktiski padomi un ieteikumi. | 2 |
| Seminārs | **Atmiņas un koncentrēšanās spēju saglabāšana un uzlabošana darbiniekiem vecumā no 50 gadiem**  Atmiņas pasliktināšanās un koncentrēšanās spēju samazināšanās cēloņi gados vecākiem cilvēkiem un to novēršana. Sabalansēts uzturs atmiņas uzlabošanai. Vingrinājumi atmiņas un koncentrēšanās spēju uzlabošanai. Praktiski padomi un ieteikumi. | 2 |
| Seminārs | **Miegs un tā kvalitātes ietekme uz darbspējām darbiniekiem vecumā no 50 gadiem**  Miega struktūra. Miegu ietekmējošie faktori. Miega kvalitāte. Miegs un darbspējas. Miega traucējumi gados vecākiem cilvēkiem. Praktiski padomi un ieteikumi miega kvalitātes uzlabošanai. | 2 |
| Seminārs | **Psihoemocionāli riska faktori darba vidē darbiniekiem vecumā no 50 gadiem**  Psihoemocionālu darba vides risku faktoru radītā ietekme uz veselību. Stresa definīcija. Stresa veidi. Stresa cēloņi jeb rašanās iemesli. Psiholoģiskais terors darba vietā (mobings un bosings), tā cēloņi un sekas. Stresa pārvarēšanas, vadīšanas iemaņas. Stress, personības spēja to pārvarēt konflikta situācijā. Spriedzes samazināšana savstarpējās attiecībās. Laika plānošana kā stresa samazināšanas instruments gados vecākiem cilvēkiem. Praktiski padomi un ieteikumi stresa samazināšanai. Pasākumi psihoemocionālu darba vides risku ietekmes uz veselību novēršanai. | 4 |
| Seminārs | **Komunikācijas prasmju attīstīšana un komunikācijas problēmu risināšana darbiniekiem vecumā no 50 gadiem**  Pirmais iespaids, tā nozīme komunikācijā. Komunikācija, tās īpatnības un nozīme indivīda dzīvē. Komunikācija dažādu paaudžu starpā. Verbālās un neverbālās komunikācijas struktūra. Personīgais komunikācijas stils, tā pilnveide un izkopšana. Efektīvas saskarsmes pamatprasmes. Lietišķā komunikācija. Komunikācija, izmantojot, elektroniskos saziņas līdzekļus. Paškontrole, pašregulācija. Praktiski padomi un ieteikumi. | 4 |
| 2.daļa | Individuālā konsultācija | Psihoterapeits | 1 |
| 3.daļa | Individuālā konsultācija | Psihologs | 1 |
| 4.daļa | Individuālā konsultācija | Fizioterapeits | 1 |
| 5.daļa | Individuālā konsultācija | Uztura speciālists | 1 |
| 6.daļa | Individuālā konsultācija | Miega speciālists | 1 |

* 1. Grupu nodarbību (semināru) ilgums - 2 vai 4 akadēmiskās stundas un individuālās konsultācijas – 1 akadēmiskā stunda. Vienas konsultācijas ilgums – 1 astronomiskā stunda (60 minūtes - no kurām 45 minūtes kontaktstunda). 4 stundu semināriem jānodrošina pārtraukumu pēc 2 mācību stundām ne īsāku par 10 minūtēm.
  2. Dalībnieku skaits grupu nodarbībās (semināros) no 3 līdz 12 Nodarbinātajiem. Nepieciešamības gadījumā dalībnieku skaits grupu nodarbībās (semināros) var tikt palielināts, Aģentūrai savstarpēji vienojoties ar Pretendentu.
  3. Atbalsta pasākuma īstenošana notiek klātienē darba dienās ar Aģentūru saskaņotajos laikos, Pretendenta nodrošinātās telpās, kuras ir nodrošināmas visā Latvijas Republikas teritorijā pēc Aģentūras pieprasījuma.
  4. Ja Pakalpojums tiek sniegts viena Darba devēja Nodarbinātajiem, Pretendents nodrošina telpas pēc iespējas tuvāk Darba devēja atrašanās vietai.
  5. Aģentūra Pakalpojumu pieprasa pēc vajadzības.
  6. Atbalsta pasākums tiek īstenots valsts valodā visā Latvijas Republikas teritorijā laika posmā no līguma noslēgšanas dienas līdz plānotās līguma summas apguvei, bet ne ilgāk kā līdz 2022. gada 31. decembrim.

**4. Pakalpojuma īstenošanas nosacījumi Pretendentam:**

* 1. Pretendentam ir sastādīts Pakalpojuma programmas plāns katrai grupu nodarbībai (semināram) un individuālajai konsultācijai, kas paredz gan teorētisku, gan praktisku ievirzi atbilstoši Atbalsta pasākuma tēmai un saturam.
  2. Pretendents nodrošina izdales materiālus katram Atbalsta pasākumā iesaistītajam Nodarbinātajam.
  3. Pretendents nodrošina, ka Pakalpojuma sniedzēju (pasniedzēju un speciālistu) kvalifikācija atbilst normatīvo aktu prasībām.
  4. Pretendents nodrošina attiecīgo Pakalpojuma sniedzēju (pasniedzēju un speciālistu) skaitu.
  5. Pretendents nodrošina Atbalsta pakalpojumu saņēmušo Nodarbināto dalībnieku uzskaiti – parakstu lapas, anketas u.c. dokumentācijas uzglabāšanu atbilstoši Personu datu aizsardzības regulai.
  6. Pretendents Pakalpojuma īstenošanas vietā nodrošina Pakalpojuma procesa apliecinošu dokumentu esamību un Pakalpojuma sniedzēju (pasniedzēju un speciālistu) gatavību piedalīties pārbaudēs un uzrādīt Aģentūras un citu institūciju pārstāvjiem, kuriem ir tiesības veikt Aģentūras īstenoto Atbalsta pasākumu un Eiropas Savienības struktūrfondu finansēto projektu pārbaudes, ar Atbalsta pasākuma īstenošanu saistītus dokumentus vai to kopijas.
  7. Pretendentam Pakalpojuma īstenošanas vietā, sabiedrības informētībai, redzamā vietā Projekta īstenošanas laikā jāizvieto plakāti, kas ietver informāciju par Projektu, tostarp informāciju par Eiropas Savienības fondu finansiālu atbalstu un obligāti noteikto vizuālo elementu ansambli.
  8. Pretendents Atbalsta pasākuma īstenošanai nodrošina telpas, kas atbilst darba drošības un darba aizsardzības prasībām un kurās netraucēti var vadīt grupu nodarbības (seminārus) un sniegt individuālās konsultācijas (skat. tabulu):

|  |  |
| --- | --- |
| **Nosacījums** | **Prasības** |
| Pieejamība | Telpām jābūt pieejamām personām ar īpašām vajadzībām, pielāgotām iekļūšanai ar invalīdu ratiņiem. Ja piedāvātās telpas nav pielāgotas iekļūšanai ar invalīdu ratiņiem, tad pretendentam jānodrošina alternatīva piekļuve, aprakstot to piedāvājumā. |
| Telpu atrašanās vieta | Ne vairāk kā 15 minūšu gājiena attālumā no sabiedriskā transporta pieturvietas. |
| Telpu tehniskais nodrošinājums | Konsultāciju īstenošanas telpas platībai jābūt: individuālajām konsultācijām vismaz 10 kvadrātmetriem, semināriem vismaz 24 kvadrātmetriem; |
| Telpām jābūt ar logu uz ārtelpu; |
| Telpām jābūt izremontētām; |
| Jānodrošina krēslu skaits atbilstoši Dalībnieku skaitam (vienā grupā ne vairāk kā 12 dalībnieku); |
| Jānodrošina vismaz 1 galds |
| Jānodrošina elektrības pieslēgums 220 V; |
| Telpām jābūt vēdināmām vai aprīkotām ar kondicionēšanas sistēmām; |
| Telpās jānodrošina darba drošībai atbilstošs apgaismojums; |
| Telpās jānodrošina atbilstošs mikroklimats t.sk. apkure; |
| Telpās jānodrošina tīrība; |
| Jānodrošina virsdrēbju pakaramais. |
| Sanitāro telpu pieejamība | Telpās jābūt pieejamām sanitārajām telpām, nepieciešamības gadījumā jānodrošina iespēja izmantot tās arī personām ar īpašām vajadzībām. |

* 1. Pretendentam cenā jāiekļauj Pakalpojuma izmaksas, kas ietver personāla izmaksas, izdales materiālu, kancelejas preču u.c. ar līguma izpildi saistītos izdevumus, t.sk., administratīvās izmaksas, visus nodokļus un nodevas, telpu un tehniskā nodrošinājuma izmaksas, kā arī visas citas izmaksas, izņemot PVN. Papildu izmaksas līguma darbības laikā netiks pieļautas.
  2. Pretendents nodrošina kontaktpersonu līguma izpildes laikā.
  3. Pretendents nodrošina, ka noteiktie Pakalpojumi tiks īstenoti divu mēnešu laikā no darba uzdevuma saņemšanas.
  4. Pretendents izstrādā dalībnieku aptaujas anketas un nodrošina dalībnieku anketēšanu Atbalsta pasākuma noslēgumā, kā arī sagatavo aptaujas rezultātu apkopojumu. Pretendents pirms anketēšanas veic anketu saskaņošanu ar Pasūtītāju.
  5. Pretendents pēc nepieciešamības veic anketēšanu pēc Pasūtītāja izstrādātajām anketām.
  6. Pretendents uzņemas pilnu atbildību par sniegto Pakalpojumu.
  7. Pretendents nodrošina, ka Pakalpojums tiks īstenots noteiktā laikā un vietā paredzētajā apjomā un ir atkarīgs no Atbalsta pasākumā iesaistīto Nodarbināto vajadzībām un Projekta pieejamā finansējuma.

1. **Atbalsta pasākuma īstenotāji Pakalpojumu nodrošina atbilstoši šādiem normatīvajiem aktiem un saistošiem dokumentiem:**
   1. Eiropas Parlamenta un Padomes 2016. gada 27.aprīļa Regulai (ES) 2016/676 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK;
   2. Bezdarbnieku un darba meklētāju atbalsta likumam
   3. Invaliditātes likumam;
   4. Ministru kabineta 2016. gada 2. augusta noteikumiem Nr. 504 „Darbības programmas „Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”;
   5. Ministru kabineta 2016. gada 20. septembra instrukcija Nr.3 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs”;
   6. Eiropas Savienības fondu publicitātes un vizuālās identitātes prasības tiek ievērotas saskaņā ar Ministru kabineta 2015. gada 17. februāra noteikumi Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana”.
   7. Eiropas Savienības struktūrfondu finansēto projektu ietvaros nodrošina, ka tiks novērsts dubultā finansējuma risks, ievērojot Eiropas Parlamenta  un padomes 2013. gada 17. decembra regulā Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 65. panta 11.punktā noteikto;
   8. Citiem normatīviem aktiem, kas regulē Atbalsta pasākuma īstenošanu.

Pretendentam ir saistošas visas normatīvā regulējuma izmaiņas, kas attiecas uz Pasākuma īstenošanu visa iepirkuma līguma darbības laikā.

|  |  |
| --- | --- |
| **Pasūtītājs**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /Kristīne Stašāne/ | **Izpildītājs**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_\_/ |